CELEX: 62019TN0605
Language: sl
Date: 2019-09-09 00:00:00
Title: Zadeva T-605/19: Tožba, vložena 9. septembra 2019 – EP/Komisija

11.11.2019   
            
            
               SL
            
            
               Uradni list Evropske unije
            
            
               C 383/65
            
         
      Tožba, vložena 9. septembra 2019 – EP/Komisija
      (Zadeva T-605/19)
      (2019/C 383/74)
      Jezik postopka: francoščina
      
         Stranki
      
      
         Tožeča stranka: EP (zastopnika: S. Orlandi in T. Martin, odvetnika)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost odločbe, da tožeča stranka v napredovalnem obdobju 2018 ne napreduje v razred AD9;
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: nezadostna obrazložitev, podana v odgovoru o zavrnitvi pritožbe, predvsem glede na to, da je skupni odbor za napredovanje predlagal napredovanje tožeče stranke.
               
            
                  2.
               
               
                  Drugi tožbeni razlog: kršitev člena 45 Kadrovskih predpisov za uradnike Evropske unije (v nadaljevanju: Kadrovski predpisi) s strani organa za imenovanje, ker naj ta ne bi opravil dejanske primerjalne preučitve uspešnosti vseh uradnikov, ki lahko napredujejo.
               
            
                  3.
               
               
                  Tretji tožbeni razlog: očitna napaka pri presoji v izpodbijani odločbi, ki temelji na navedeni obrazložitvi odločbe.
               
            
                  4.
               
               
                  Četrti tožbeni razlog: kršitev člena 24b Kadrovskih predpisov in člena 1, šesti odstavek, Priloge II h Kadrovskim predpisom, ker naj bi bila tožeča stranka kaznovana zaradi nalog, ki jih opravlja v okviru zastopanja zaposlenih.